The newly constructed building of Central Board for Workers Education (CBWE) was inaugurated by Lok Sabha Speaker Smt.Sumitra Mahajan here today in Rohini.Shri Bandaru Dattatreya, the Union Minister of State(IC) for Labour and Employment renamed the Central Board for Workers’ Education as “Dattopant Thengadi National Board for Workers Education and Development” Speaking on the occasion Smt Sumitra Mahajan said Shri Dattopant Thengadi ji contributed very immensely for the economic growth of the county and was a wellknown trade unionist of national repute Smt Mahajan urged the officers and staff of the institute to imbibe the work culture of Dattopant Thengadi.
نئی دہلی، 23/ اگست، کامگاروں کی تعلیم کے مرکزی بورڈ کی نوتعمیر شدہ عمارت کا افتتاح لوک سبھا کی اسپیکر محترمہ سمترا مہاجن کے ہاتھوں آج یہاں روہنی میں عمل میں آیا۔ محنت و روزگار کے وزیر مملکت (آ زادانہ چارج) جناب بندارو دتہ تریہ نے کامگاروں کی تعلیم کے مرکزی بورڈ کا نام بدل کر از سرنو ‘‘ دتو پنت تھنگادی قومی بورڈ برائے کامگار تعلیم اور ترقیات’’ رکھا ہے۔ اس موقع پر اظہار خیال کرتے ہوئے محترمہ سمترا مہاجن نے کہا کہ جناب دتو پنت تھنگادی جی نے ملک کی اقتصادی ترقی میں زبردست تعاون دیا تھا اور موصوف ایک مشہور و معروف یونین ورکر تھے، جنہیں قومی سطح پر سبھی لوگ جانتے تھے۔ محترمہ مہاجن نے ادارے کے افسروں اور عملے سے درخواست کی کہ وہ دتو پنت تھنگادی کے ورک کلچر کو اپنائیں۔ انہوں نے کہا کہ اس ادارے کے نام کو مخفف کر کے نہ استعمال کیا جائے، کیونکہ ایسی صورت میں ادارے کے نام کے پیچھے پوشیدہ روح مجروح ہوتی ہے۔ جناب بندارو دتہ تریہ نے کہا کہ یہ بورڈ ملک میں کامگاروں کی ضروریات کے تئیں حساس اور بیدار رہا ہے۔ وزارت محنت اور روزگار کی افسر بکارِخاص محترمہ کے ستھیا وتی نے تجویز رکھی کہ اس ادارے کو زیادہ مؤثر اور مفید بنایا جانا چاہئے۔ اس سے قبل دتو پنت تھنگادی نیشنل بورڈ فار ورکرز ایجوکیشن اور ڈیولپمنٹ کے چیئر مین جناب کے لکشما ریڈی نے مہمانان کا خیر مقدم کیا اور اس ادارے کے ذریعے ادا کئے جانے والے فرائض پر روشنی ڈالی۔ و اضح رہے کہ کامگاروں کی تعلیم کے مرکزی بورڈ یعنی سی بی ڈبلیو ای کی گورننگ باڈی کی دس ستمبر 2014 اور 18 ستمبر 2014 کی 166ویں میٹنگ کے دوران سی بی ڈبلیو ای کا نا م بدل کر دتوپنت تھنگادی نیشنل بورڈ فار ورکرز ایجوکیشن اینڈ ڈیولپمنٹ رکھنے کا فیصلہ کیا گیا تھا۔ حکومت ہند کے تحت وزارت محنت و روزگار نے بھی اس کے لئے اپنی منظوری دے دی تھی۔ دتو پنت تھنگادی نیشنل بورڈ فار وکرز ایجوکیشن اینڈ ڈیولپمنٹ کا قومی نیٹ ورک ہے اور یہ حکومت ہند کی وزارت محنت و روزگار کی وزارت کے تحت ایک مرکزی خودمختار ادارہ ہے، جو محنت، صنعت ، ملک اور دیگر سماجی –اقتصادی معاملات کے سلسلے میں بیداری پھیلانے میں مصروف ہے۔ یہ ادارہ منظم اور غیر منظم اور دیہی شعبے کے کامگاروں کو گزشتہ 59 برسوں سے ملک میں چلائی جانے والی سرکاری اسکیموں وغیرہ کی جانکاری دیتا آیا ہے۔ یہ ادارہ 50 علاقائی ڈائریکٹوریٹ ، 9 ذیلی علاقائی ڈائریکٹوریٹس ، 6علاقائی ڈائریکٹوریٹس کے نیٹ ورک کے ساتھ 1958 سے کام کرتا آیا ہے۔ اس ادارے کا صدر دفتر ناگپور میں واقع ہے۔ اس ادارے کا اپنا ایک قومی سطح کا تربیتی ادارہ انڈین انسٹی ٹیوٹ آف ورکرز ایجوکیشن ممبئی میں واقع ہے۔ منظم اور غیر منظم اور ملک کے دیہی شعبوں میں مصروف عمل کامگاروں کی تعلیم اور تربیت ازحد مفید اور لازمی ہے۔ دس نومبر 1920 میں پیدا ہوئے جناب دتو پنت تھنگادی نے اپنی پوری زندگی غربا کی حالت بہتر بنانے اور ملک میں سماجی ہم آہنگی کو فروغ دینے میں لگا دی تھی۔ جناب تھنگادی ایک عظیم مفکر، دانشور، مؤثر منتظم کار ، جید شخصیت تھے، جنہوں نے بھارت میں تحریک محنت کو زبردست فروغ دیا اور انہوں نے متعدد قومی سطح کے سماجی ادارے بھی قائم کئے۔ م ن۔ ک ا ۔ (23-08-16) U- 4382 (Release ID :149124)